Screenshot: HRT



ALEKSANDAR STANKOVIĆ ove je nedjelje u svojoj emisiji ugostio Damira Stojića, studentskog kapelana poznatog po bavljenju temom seksualnosti među mladima.



Don Stojić je u emisiji gostovao kako bi se osvrnuo na odnos Crkve i države, ali i još uvijek aktualnu temu zdravstvenog odgoja. Tijekom gostovanja odgovorio je na mnoga voditeljeva pitanja, a mi smo za vas odlučili izdvojiti nekoliko njegovih izjava, koje su u vrlo kratkom roku nakon emitiranja emisije počele kolati po statusima na Facebooku.



"Možda je biskup Pozaić stilom govora dosegnuo Isusa Krista"



"Ako prihvatimo sliku čovjeka da je on samo jedan biološki proces, sad je, sad nije, to je tužno"



"Ako se Darwinova teorija uči kao jedna teorija, ja s tim nemam problem"



O masturbaciji: "Ja kažem mladićima: 'Ti nisi stvoren za to, stvoren si za nešto više'. Je li seksualnost nešto što okrenem prema sebi ili je to dar?"



"(Masturbacija) se događa kod mladića. Oni se bore s tim"



"Ja se ne sjećam kako sam se ja odnosio prema tome u mladim danima"



"Djeci se uz masturbaciju ne nudi cilj ili svrha, ne objašnjava im se da postoji nešto bolje"



"Imamo znanstveni Institut Ruđer Bošković. Je l' vi znate da je on bio svećenik? Imamo sveučilište u Osijeku koje nosi ime jednog biskupa. Valjda bi trebalo i Strossmayera izbaciti iz školstva. Visoko školstvo u Hrvatskoj je osnovala Katolička crkva. I onda jedan ministar govori da Crkva nema što tražiti u odgoju i obrazovanju"



"Rodna ideologija je znanstvena fantastika"



"Žene ne mogu biti svećenici, ali niti ja ne mogu roditi"



"Ja se ne odričem seksa zato što je to najlošije, nego zato što je to najljepše i najbolje"



"Ja mislim da u životu poslije smrti nema seksa"



"Je li to loše što je Crkva drugi najveći vlasnik nekretnina u Hrvatskoj?"

Tekst se nastavlja ispod oglasa